Der findes mange elbiler der sagtens kan klare en tur på 280 km. pr. dag. Og det dejlige for dig ville så være, at du IKKE skal tanke hver tredje dag. Du sætter den bare i stikket hjemme i huset. I forhold til rækkevidden, så udvides den hele tiden - så den bliver bedre og bedre for hver generation. De nyeste mellemklassebiler får en rækkevidde på 550 km WLTP, hvilket er rigeligt til stort set al brug. High end vil få rækkevidder der langt overgår benzinbiler - og sammen med 800V opladning som også er på vej, selv til mellemklassebiler (eksempelvis den kommende Huyndai) vil du få en bil der stort set fungerer som en benzinbil i forhold til, at du sætter den i laderen, venter 7-8 minutter og så kan du køre 300km. igen.

Indtil videre er alle indikationer på, at elbilernes batterier holder længere end selve bilerne. Tesla har masser af eksempler på, at bilerne har kørt mere end 1 Mio. kilometer - og batteriets kapacitet er stadig godt over 80%. Så det med at man skal skifte til et dyrt batteri er ikke andet end en frygt der indtil nu har vist sig ubegrundet. Du kan i øvrigt tjekke brugtprisen på elbiler - den er betydeligt højere end på tilsvarende benzinbiler.

Din sidste pointe med reservedelene er i øvrigt også lidt forkert - elbiler har ingen bevægelige dele i motoren og derfor intet slid. Der er intet olieskift og generelt er vedligehold og værkstedsregninger meget lavere end på benzinbiler.

Det største problem lige nu er og bliver infrastrukturen. Men det ændrer sig lynhurtigt - faktisk er Danmark det sted i verden, hvor der bliver investeret mest i ladestruktur. Clever alene sætter 1200 nye hurtigladere op langs motorvejsnettet inden for ganske få år. Så det problem løser sig også.